text: Føroyskir triathletar nr. 2 og 5 samlað í donsku DM draft serien í triathlon
text: #000000
text: Seinasta umfarið í DM seriuni í draft triathlon var hildið um vikuskiftið. DM serian fevnir um 5 umfør, har fyrsta umfar var í mai og seinasta umfar var leygardagin 9. Sep. Vinnarin av hvørjum umfari fær 99 stig, nr. 2 fær 98 stig, nr. 3 97 stig o.s.fr. Luttekur ein luttakari í øllum 5 umførunum, eru tað 2 tey bestu úrslitini sum telja við. Eyðkenni við draft triathlon, er at ein hevur loyvi at liggja í lívd aftanfyri ein annan. Tað eru eisini triathlon, har tað ikki er loyvi at súkkla ov nær við súkklaran, sum er frammanfyri ein, og tá eru kappingarnar ofta longri. Draft serian er eyðmerkt við at verða styttri og skjótari kappingar.
text: #000002
text: Ársins seinasta umfar var í Aarhus í leygardagin. Teinarnir vóru 350 m svimjing, 10 km súkkling og 2,5 km renning. Stutt og skjótt. 20 luttakarar stóðu klárir á strondini í Tangkrogen, tá startskotið ljóðaði. Svimjingin fór fram á sjónum. Tað var eitt nakað av aldu, og gjørdi tað svimjingina eitt sindur avbjóðandi. Eftir at hava svomið 350 m á sjónum, skuldu luttakarnir súkkla tveir umgangir á 5 km. Tað vóru nógv sving á rutuni, og hóast kappingin var í Danmark, so var eisini onkur brekka. At enda skuldu luttakarnir renna 2,5 km á einari gøtu við skiftandi undirlagi, grús og asfalt.
text: #000004
text: Magni gleðist um samlaða úrslitið og ynskir sær enn fleiri royndir
text: #000008
text: Okkum tørvar fleiri ymisk sløg av triathlon tiltøkum í Føroyum
text: #000012
text: Bæði íðkarar og Sersambandið fyri Súkkling og Triathlon ynskja ein størri diversitet í kappingunum í Føroyum. Landsliðsvenjari Helgi Winther Olsen vísir á, at nógvar kappingar verða skipaðar sum hesar við stuttum teinum og drafting, og vísir eisini á mongu aðru møguleikarnar sum aquathlon og duathlon.
text: #000013
text: “Í fjør heyst vóru vit við einum liði á smátjóðaleikum á Malta og kappaðust við maltesar og kypriotar í trimum slíkum greinum. Tað var stutt, skjótt og hart í øllum greinum, har íðkararnir ávikavist bara súkklaðu og runnu ella svumu og runnu, umframt eitt stutt draft triathlon. Tað er stuttligt og loyvir íðkarum við ymsum styrkjum at standa seg væl.”
text: #000014
text: Helgi meinar eisini, at hetta er mátin at menna bæði áhuga og kappingarstøði í ítróttinum. Ikki minst millum ung.
text: #000015
text: “Eg meini avgjørt, at hetta er ein lykil til at fáa fleiri ung við, og eisini at hækka ferðina í longra olympiska teininum, sum vit eitt nú kappast í til oyggjaleikir. Tað er við broytingum í reglunum nú eisini gjørligt, at oyggjaleikakappingin verður styttri og við drafting, so hetta er nakað vit skulu duga. Eisini at skipa góð og innbjóðandi tiltøk, sum vit hava sæð í Klaksvík og í Fuglafirði, og kappingarformat sum tiltala fleiri íðkarum. Tiltøk, har íðkarar merkja, at tað er gjørt nakað serligt fyri teir. Tað er tí vit hava tørv á fyri at menna ítróttin.”
text: #000016